Tulossa Käännekohdassa: -
Muutin sillan alle asumaan pikkupoikana.
Minusta tuli päihderiippuvainen jo hyvin nuorena.
Puukotin jotakuta, kun olin 13-vuotias.
TOIVO
VOITTO
ELÄMÄ
KÄÄNNEKOHTA Pois varjosta
Hei ja tervetuloa ohjelman pariin! Aloitamme aina jollain positiivisella.
Päivän aihetunniste on #shine.
Nelson Mandela sanoi: "Kun annamme valomme loistaa, -
annamme samalla muillekin luvan siihen." Se on totta.
Simisola Okai kyseli näyttelijä ja muusikko Brenda Eppersonilta -
tämän roolista Amerikan suosituimmassa saippuaoopperassa.
Miten hän valitsi olla valona pimeässä mediateollisuudessa?
Brenda Epperson on esiintynyt tv:ssä ja lavalla yli 30 vuotta.
Hänet tunnetaan parhaiten Tunteita ja tuoksuja -sarjan Ashley Abbottina.
Hän on myös kirjailija, muusikko ja puhuja.
Matka ei aina ole ollut helppo.
Hän kertoo, miten Jumala eheytti hänet.
Ulkoisesti voisi luulla elämäsi olleen täydellistä.
Mutta aina ei ole ollut helppoa. Nuorena koit traumaattisia tilanteita.
Kertoisitko niistä? Miten selviydyit?
Ensinnäkin isäni kuoli.
Sitä ennen perhetuttavan poika oli raiskannut minut.
En ollut kertonut siitä kenellekään.
Se purkautui elämässäni syömishäiriöinä ja vihana.
Olin hyvin rikkinäinen ja ahdistunut, koska minulle oli tehty vääryyttä.
Pian sen jälkeen isäni siis kuoli.
Kaikki se teki minusta todella vihaisen tytön.
Jouduin jatkuvasti hankaluuksiin ja yritin voittaa ahdistukseni.
Tiesin Jeesuksesta. Olin nähnyt kuvat Hänestä lampaiden ja lasten kanssa.
En ymmärtänyt, että Hän on taivaallinen Isäni, -
joka antaa voimaa ja rakkautta minulle ja meille kaikille.
Otin Kristuksen sydämeeni, kun myöhemmin muutimme Nevadaan.
Pienessä kaupungissa kynttilöiden valossa jumalanpalveluksessa -
koin uudenlaisen rakkauden.
Sitä ennen olin ollut vihainen, rikkinäinen, tosi surullinen ja kärsivä.
Monet ovat, koska he eivät ole käsitelleet menneisyyden kipuja.
Olet sanonut, että on tärkeää antaa rikkinäisyytensä Jumalalle.
Miksi se on niin tärkeää? - Emme pysty siihen yksin.
Voimme tehdä kaiken Kristuksen kautta, joka vahvistaa meitä, -
mutta omassa voimassa olemme rajallisia. Jumala on rajaton.
Kun olemme rikkinäisiä, Jumala ei vain liimaa osia yhteen, -
Hän tekee meistä parempia ja säihkyvämpiä kuin ennen.
Hän uudistaa meitä. Joskus kun olemme rikkinäisillämme, -
voimme olla eniten Jumalan käytössä, -
koska osaamme paremmin asettua kärsivien ja rikkinäisten asemaan.
Puhutaan siitä, miten Jumala käytti rikkinäisyyttäsi.
Päätit muuttaa Pohjois-Hollywoodiin vain sata dollaria taskussasi.
Sait pääroolin Tunteita ja tuoksuja -suosikkisarjasta. Kerro siitä.
En ollut ikinä näytellyt. Olin laulanut kirkossa ja erilaisissa esityksissä.
Halusin laulajaksi. En ollut ikinä haaveillut näyttelijänurasta.
Minulla oli sata dollaria. Rukoilin. Auto hajosi matkalla Los Angelesiin.
Kun sain roolin, työskentelin tarjoilijana.
Tapasin näyttelijän, joka esitti silloin Ashley'a. Hän sanoi, ettei hän jatka, -
ja ehdotti, että hakisin roolia. Vaatteilleni oli roiskunut ruokaa.
Olin hikinen. Kaukana glamourista.
Aloin soitella. Jumala avasi ovia. Hän asetti minut sinne strategisista syistä.
Päätin tietoisesti jo varhain, että Hollywoodissa -
vaikuttaisin maailmaan enkä antaisi maailman vaikuttaa minuun.
Sillä siellä on paljon pimeyttä. Sitä ympäröi pimeys.
Kun olit mukana Tunteita ja tuoksuja -sarjassa, oliko vaikeita hetkiä?
Ristiriitoja?
Paljonkin. Minulla oli joskus Raamattu mukanani. Minua pilkattiin.
Oli kohtauksia, jotka tuntuivat epämiellyttäviltä.
Onneksi sarjaa esitetään päivisin, joten vähäpukeisuudella on rajansa.
Silti oli asioita, joista jouduin kieltäytymään.
Tuli kiistaa tuottajien kanssa, koska pidin kiinni periaatteistani.
Minua kunnioitettiin, mutta minun piti taistella periaatteideni puolesta.
Mitään ei saanut ilmaiseksi. Se oli tosi rankkaa, -
mutta sillä oli siunaus.
Miten neuvoisit kristittyä, joka haluaa alalle olemaan siellä valona.
Neuvoisin, että hänen täytyy tietää, kuka hän on Kristuksessa -
ja mistä periaatteista hän ei ole valmis luopumaan.
Hollywoodissa rajat hämärtyvät tosi helposti, -
niin ettei enää erota oikeaa väärästä. Tekee pienen myönnytyksen.
"Riisun vaatteeni. Teen tämän pikkujutun."
Pian huomaa tekevänsä asioita, joita ei olisi ikinä kuvitellut.
Eräs näyttelijä sanoi: "Joka kerta kun riisuin tai tein jotakin muuta -
rahan takia tai tuottajan käskystä, annoin pois palan itsestäni pysyvästi."
Älä tee sitä. Se on neuvoni. Älä.
Teet kaikenlaista. Olet laulaja edelleen.
Olet alkanut järjestää naistenkonferensseja.
Olen laulaja. Jumala toi musiikin takaisin elämääni. Olen innoissani.
Sain valmiiksi uusimman singleni, "I Cry Freedom".
Se on suunnanmuutos. Se on kristillistä kantria.
En olisi ikinä ajatellut laulavani kantria. Single on julkaistu.
Järjestän myös naistenkonferensseja.
Jumala alkoi puhua minulle naisten- konferensseista vuonna 2012.
En olisi osannut kuvitella, että laulaisin -
ja vieläpä rohkaisisin naisia.
Jumala käyttää elämääni tavoilla, joita en ikinä olisi kuvitellut.
Jumala vie ihmeellisiin paikkoihin, kun luotamme Häneen.
Holly Flood tarjoilee meille nyt Innoitushetken.
Meistä kaikista on ihanaa, kun ovi avautuu.
Kerromme siitä perheelle ja ystäville. Juhlimme. Joku kiittää Jumalaa.
Jes. 22:22 on suosikkijakeitani.
Siinä sanotaan, että kun Jumala avaa oven, kukaan ei pysty sulkemaan sitä.
Siinä on iloittavaa.
Kukaan ei voi ottaa sinulta pois sitä, mitä Jumala on varannut elämällesi.
Mutta mitä tapahtuu, kun jokin ovi sulkeutuu? Valtaako ilo vai suru?
Tässäpä jotakin pureskeltavaa. Sama raamatunpaikka jatkuu, -
että kun Jumala sulkee ovia, kukaan ei pysty avaamaan niitä.
Vaikka oven sulkeutuminen tuntuisikin masentavalta, -
sekin pitää vastaanottaa siunauksena.
Ohjelmassa oli hiljattain vieras, joka oli saanut potkut -
vain päiviä ennen kuin työpaikan rakennukseen tehtiin terrori-isku.
Jumala sulki oven, jotta hän jäisi henkiin. Kiitos Jumalalle siitä.
Jumalalla on yleisavain kaikkiin oviin.
Kun edestäsi seuraavan kerran sulkeutuu ovi, kiitä Jumalaa -
ja odota, että Hän avaa uuden oven. Muyiwa. - Kiitos.
Seuraavaksi: Nainen muuttuu huumediileristä toivon tuojaksi.
Raamattu kertoo, että jokainen hyvä ja täydellinen lahja tulee ylhäältä -
valkeuksien Isältä, jonka tykönä ei ole muutosta, ei vaihteen varjoa.
Tutustu taivaalliseen Isääsi.
Hän odottaa saavansa jakaa rakastavan sydämensä kanssasi.
Hei taas! Evankelista Shana Joseph on kulkenut pitkän matkan siitä, -
kun hän myi huumeita ja teki ryöstöjä.
Hän liittyy seuraamme kertomaan kirjastaan -
ja vaikeuksien selättämisestä. Tervetuloa, Shana!
Kirjasi "Nuoren tytön todistus katastrofista evankelistaksi" -
on sinun omaelämäkertasi.
Kun evankelioit ja puhut nuorille, -
millaisilla asioilla nuoret tavoittaa tehokkaimmin?
Kertomalla, kuka Jeesus Kristus on -
ja miten paljon Hän rakasti heitä ja kuoli ristillä heidän puolestaan -
jo ennen kuin he edes olivat syntyneet.
Monet nykynuoret etsivät rakkautta.
Kirjoitat, että sanoman välittämisessä luonne on tärkeä. Mitä tarkoitat sillä?
Luonne Jumalan lapsena, -
identiteetti Kristuksessa, -
kertoo paljon kaikille kohdatuille.
Luonne kertoo, kuka ja mitä olet.
Luonne edustaa Jeesusta Kristusta.
Kun meidät on tehty Kristuksen kuvaksi, -
luonteemme pitäisi aina edustaa sitä, kuka Jeesus on.
Puhut kirjassasi myös siitä, -
että aika on käymässä vähiin -
ja että meidän täytyy kiireesti lähteä levittämään evankeliumia.
Etkö koe, että seurakunta tekee riittävästi -
evankelioinnin eteen?
En koe. Raamattu sanoo luvussa Matt. 24, -
että valtakunnan evankeliumi pitää julistaa koko maailmassa, -
todistukseksi, ja sitten tulee loppu.
Uskon, että monet Jumalan omat ja seurakunta laiminlyö evankeliointia.
Pidämme herätyksen seurakunnan sisällä.
Siellä se ei ole herätystä. Se pitää viedä kirkkosalien ulkopuolelle.
Ei ole riittävästi niitä, jotka evankelioivat maailmaa.
Kuinka Kristuksen evankeliumi julistetaan koko maailmaan?
Se tuntuu mahdottomalta, mutta se ei ole sitä.
Jokaisen uudestisyntyneen on noustava siellä, missä hän on, -
ja julistettava evankeliumia. Jeesus kutsuu meitä ihmisten kalastajiksi.
Iso osa Kristus-ruumiista ei lähde kaduille julistamaan evankeliumia.
Meidän pitää mennä kaduille.
Meidän pitää mennä eri maihin, jotta maailma saataisiin evankelioitua.
Joka uudestisyntyneen on noustava ja julistettava Jeesuksen tulemista.
Koetko riittäviksi ne seurakunnat ja liikkeet, jotka panostavat -
yhteiskunnalliseen oikeuden- mukaisuuteen ja rakkaudentyöhön?
He osoittavat rakkautta kodittomille ja kärsiville. Pitääkö tehdä muutakin?
Pitääkö rakastaa ja sitten julistaa evankeliumia yksinkertaisesti?
Tietysti täytyy rakastaa, ruokkia ja vaatettaa.
Mutta mitä hyötyä on siitä, jos vain ruokimme, vaatetamme -
ja annamme rahaa, ellemme tarjoa heille Jeesusta?
Tiedämme, että on olemassa helvetti ja taivas.
Mitä hyötyä on avusta, ellemme tarjoa pelastusta ja Jumalan Sanaa?
Vain Jumala voi muuttaa heidät. Vaikka antaisimme ruokaa ja rahaa, -
he päätyvät samaan tilanteeseen, takaisin köyhyyteen.
He päätyvät kodittomiksi, ellemme kerro evankeliumia Jeesuksesta, -
ainoasta, joka voi pelastaa ja muuttaa heidän tilanteensa.
Kuvaat kirjassasi oman elämäsi katastrofaalisia lukuja.
Ketkä silloin vaikuttivat elämääsi eniten ja miksi?
Siihen aikaan -
heitä oli muutamia.
Esimerkiksi pastorini.
Seurakunnan jäseniä.
Ikäiseni sisaret Kristuksessa. He olivat seurakunnassa -
ja kertoivat minulle evankeliumia.
Kun tulin seurakuntaan, en ollut täydellinen.
Elämäni oli vielä kaaosta.
He vaikuttivat minuun paljon. He kertoivat evankeliumin Jeesuksesta, -
ja se auttoi minua muuttumaan katastrofista Jumalan lapseksi.
Lopuksi: Mikä on seurauksena, -
elleivät seurakunta ja uskovat vastaa kutsuun -
ja lähde kiireisesti viemään evankeliumia?
Paavali sanoi: "Voi minua, ellen evankeliumia julista!"
Raamattu sanoo tämän asian hyvin selvästi.
Jeesus käski meidän julistaa evankeliumia.
Matt. 28 on lähetyskäsky.
Monet eivät noudata sitä.
He eivät ymmärrä, ettei yksi yksinäinen julistaja pysty siihen.
Pastori ei yksinään pysty pelastamaan yhteisöään.
Diakoni tai lähetti ei pysty siihen yksin. Eikä evankelistakaan.
Meidän kaikkien pitää voittaa joku Kristukselle.
Jokainen uskova voi julistaa. Se ei tarkoita virkaa puhujapöntön takana.
Mutta meidän pitää julistaa kadunkulmissa -
sekä viinakauppojen ja aborttiklinikoiden edessä.
Meidän pitää voittaa kadotetut.
Evankeliumin julistamiseen ei tarvita pätevyyttä tai titteliä.
Ei tarvitse olla voimallinen julistaja. Riittää, että siteeraa Sanaa: -
"Niin on Jumala maailmaa rakastanut, että antoi ainoan Poikansa."
Monet kuulevat, että Jeesus kuoli ristillä heidän syntiensä tähden, -
ja antavat elämänsä Hänelle.
Olen ollut ulkomailla: Caymansaarilla, Saint Lucialla, Jamaikalla.
Julistin kadunkulmilla ja johdin monet Jeesuksen luo.
Shana, kiitos haastattelusta.
Shana Joseph: "Nuoren tytön todistus katastrofista evankelistaksi".
Kiitos, että olit mukana. - Kiitos.
Katkon jälkeen: tuhannet ihmiset hengenvaarassa pommijuonen takia.
Sanoin: "Saartakaa teltta pareittain kauttaaltaan.
Kun vihellän klo 7, heittäkää pommit sisään. Haluan kaikkien kuolevan."
JOS EI NISUN JYVÄ PUTOA MAAHAN JA KUOLE, -
NIIN SE JÄÄ YKSIN;
MUTTA JOS SE KUOLEE, NIIN SE TUOTTAA PALJON HEDELMÄÄ.
JOKA ELÄMÄÄNSÄ RAKASTAA, KADOTTAA SEN;
MUTTA JOKA VIHAA ELÄMÄÄNSÄ TÄSSÄ MAAILMASSA, -
HÄN ON SÄILYTTÄVÄ SEN IANKAIKKISEEN ELÄMÄÄN. Joh. 12.
Hei taas! Eräs mies varttui kaduilla Zimbabwen köyhimmillä seuduilla.
Hänestä tuli huumeriippuvainen, -
ja selviytyäkseen hän turvautui väkivaltaan.
Hän liittyi ryhmään, joka opetti hänet vihaamaan ja tappamaan.
Taustani on tosi rikkinäinen.
Äitini annettiin 13-vuotiaana vaimoksi miehelle.
Minä synnyin, kun hän oli 14. Hän jätti minut kadulle, kun olin 6 tai 7.
Menin asumaan sillan alle jo pikkupoikana.
Minusta tuli huumeriippuvainen hyvin nuorena.
Puukotin jonkun 13-vuotiaana.
Liityin vapaustaistelijoihin Zimbabwessa.
Siellä minun piti huutaa: "Jumalaa ei ole!" Kommunismi oli ainoa vastaus.
Viha valkoihoisia kohtaan alkoi jo hyvin pienenä, -
kun näin heidän hakkaavan isäni.
Kun minulle sitten annettiin pommi räjäytettäväksi, -
halusin tappaa niin monta valkoihoista kuin suinkin.
Matkalla näimme valtavan teltan tien vieressä.
Se oli Etelä-Afrikasta. Kaikki Etelä-Afrikasta oli meille iso peikko, -
koska valkoiset kiduttivat siellä mustia.
Teltassa oli 2―3 000 ihmistä. He lauloivat ylistyslauluja Jumalalle.
Menimme sinne. Sanoin: "Saartakaa teltta pareittain kauttaaltaan.
Kun vihellän kello 7, heittäkää pommit telttaan.
Jokaisen sisällä olevan pitää kuolla.
Jos yksikin jää henkiin, ammun teidät itse."
He sanoivat: "Hyvä on, Steven."
Sanoin: "Meillä on aikaa. Mennään pariksi minuutiksi sisälle -
katsomaan, keitä aiomme tappaa."
Menimme sisään aseet paperipusseissa.
Istuuduimme viimeiselle penkkiriville. Kuin se olisi ollut varattuna meille.
Pojat alkoivat laulaa nuotin vierestä vain häiritäkseen kokousta.
Yksi saarnaaja tuli ja pani kätensä olkapäälleni. "Pojat, vähän hiljempaa."
Vedin puukkoni esiin. "Kuule, jos vielä kosket minuun, tapan sinut heti."
Hän lähti. Jengi kääntyi katsomaan minua pahasti järkyttyneenä.
Kysyin: "Mitä nyt?"
He yllättyivät, että varoitin saarnaajaa.
Olin niin äkkipikainen, että jos vedin puukon esiin, käytin sitä.
Kun otin aseen esiin, ammuin. Heitä järkytti, että olin varoittanut miestä.
He kutsuivat kauniin tytön Sowetosta todistamaan.
Menin aivan sekaisin. Tyttö oli ylimaallisen ihana!
Mitä pidemmälle todistus eteni, -
sitä enemmän hänestä loisti Jumalan kirkkaus.
Hän kutsui toisen mustan evankelistan. Tämä luki kaksi jaetta.
Room. 6:23: "Sillä synnin palkka on kuolema".
Minulle tuli hyvin syvä synnintunto. Itkin kuin pikkupoika.
Koko kokousväki kääntyi katsomaan teltan takaosassa itkevää poikaa.
Otin aseeni ja pommini ja menin eteen.
Se ilta oli käännekohtani.
Itkin ja rukoilin: "Jeesus, armahda minua.
Haluan luovuttaa elämäni Sinulle."
Rauha, jonka sinä iltana sain, oli uskomaton.
Mikään kieli ei pysty selittämään, millaista rauhaa ja iloa -
koin sinä iltana. Silloin myös nauroin ensikertaa.
Sen illan jälkeen antauduin poliisille. Kuulusteltuaan minua he sanoivat: -
"Jos Jeesuksesi antoi sinulle anteeksi, mekin annamme."
Sain poliisivirkailijalta Raamatun.
En osannut lukea sitä, mutta pidin sitä aarteenani.
Jumalan huumorintajua oli, että valkoihoinen mies adoptoi minut.
Siihen aikaan oli laki, etteivät mustat saaneet asua valkoisten alueella.
Muuten heidät pidätettäisiin.
Hän piti minua 15 vuotta laista huolimatta.
Hän auttoi minua muuttumaan siksi, joka olen tänään.
Hän antoi minulle sukunimen Lungu.
Minulta kysytään: "Minkä raamattu- koulun kävit?" Vastaan: "Golgatan."
"Missä se semmoinen sijaitsee?" - "Jeesuksen ristin juurella."
Siellä olen oppinut Jumalasta kaiken, mitä tiedän.
Tutkintoni kirjainyhdistelmä on SU, Syntynyt Uudesti.
Jumala on vienyt minut kaikkialle maailmaan julistamaan evankeliumia.
Olen tavannut maiden presidenttejä.
He kutsuvat minut, maksavat matkani.
Olen saarnannut lähes kaikissa USA:n osavaltioissa.
Kaksi vuotta sitten saarnasin Pentagonissa CIA-agenteille.
Olin ensimmäinen musta saarnaaja siellä.
Ajatella, että Jumala valitsi minut, -
joka tulin äitini hylkäämäksi.
Hän ei aavistanut, että poika, jonka hän jätti kadulle, -
matkustaisi maailmalla todistamassa.
Jumala valitsee vähäpätöisen ja tekee hänestä merkittävän.
Vain Jumala voi tehdä vähäpätöisestä merkittävän.
Jos hän muuttaa terroristin elämän ja vie hänet kuninkaiden eteen, -
Hän voi tehdä saman sinulle. Mahtaako sinustakin tuntua hylätyltä?
Oletko turvautunut väkivaltaan uskoen, että se ratkaisee ongelmasi?
On olemassa vaihtoehto. Stephen mainitsi sen.
Room. 6:23: "Sillä synnin palkka on kuolema, -
mutta Jumalan armolahja on iankaikkinen elämä -
Kristuksessa Jeesuksessa, meidän Herrassamme."
Voit hylätä synnit ja kääntyä Jumalan puoleen. Hän voi muuttaa elämäsi.
Riittää, kun rukoilet yksinkertaisesti ja juttelet Hänen kanssaan.
Rukoillaan yhdessä ja kutsutaan Hänet elämäämme.
Herra Jeesus, auta minua muuttamaan elämäni tänään.
Annan elämäni Sinulle.
Tule elämääni ja ole Herrani ja Vapahtajani.
Tiedän rukoilleeni ennenkin, -
mutta palaan nyt luokseni tietäen, että olet aina valmis auttamaan.
Auta minua, Herra.
Muuta elämäni iäksi.
Tarvitsen Sinua tänään. Aamen.
Toivottavasti olet nauttinut ohjelmasta.
Muistutan vielä tämänpäiväisestä aihetunnisteesta: #shine.
Tviittaa meille ja kerro, miten annat elämäsi loistaa.
Lopuksi Ronke Adesokan ja Nathaniel Bassey laulavat: "Jahve".
Koko tiimin puolesta näkemiin ja Jumalan siunausta!
Jahve, Jahve, Jahve
Jahve, Jahve
Jahve, Jahve, Jahve
Jahve, Jahve
En milloinkaan unohda
Kaikki päiväni ovat Sun
Kertaakaan et oo pettänyt
Jumala eilen
Jumala tänään
Jumala huomenna
Sama oot
Apuni hädässä
Kertaakaan et oo pettänyt
Jahve, Jahve, Jahve
Jahve, Jahve
Taivaan ja maan Jumala
Israelin sotajoukkojen Jumala
En milloinkaan unohda Kaikki päiväni ovat Sun
En ikinä unohda Sua
Kertaakaan et oo pettänyt
Jahve, Jahve, Jahve
Jahve, Jahve
Herra, väkevä voimassaan
Apuna hädässä
En milloinkaan unohda Kaikki päiväni ovat Sun
Olet ollut minulle hyvä
Kertaakaan et oo pettänyt
Suomennos: Marianne Tenetz